દેશના સ્માર્ટહોમ ડિવાઈઝ માર્કેટમાં 107%નો વધારો નોંધાયો | Vyaapaar Samachar
દેશના સ્માર્ટહોમ ડિવાઈઝ માર્કેટમાં 107%નો વધારો નોંધાયો
gadgets | September 29, 2018, 7:15 PM
મુંબઈ : ટેકનોલોજીનો ઉપયોગ કરવાની આદતમાં વધારો અને અર્ફોડિબિલિટીમાં વધારો થતા સ્માર્ટ હોમ ડિવાઈઝ માર્કેટ એપ્રિલથી જૂનના ગાળામાં ૧૦૭ ટકા વધીને ૧૪ લાખ યુનિટ થયુ છે એવું રિસર્ચ ફર્મ આઈડીસીએ જણાવ્યુ હતું. સ્માર્ટ હોમ ડિવાઈઝ માર્કેટમાં લાઈટ, સ્માર્ટ સ્પિકર, સ્માર્ટ ટીવી અને સિક્યોરિટી પ્રોડક્ટસ સાથે કનેક્ટ થતા ડિવાઈઝને કહેવામાં આવે છે.
સ્માર્ટ હોમ ડિવાઈઝ માર્કેટ ટેકનોલોજી કન્ઝપ્શન માર્કેટમાં નોંધપાત્ર વૃદ્ધિ દર્શાવી છે. જેમાં વિવિધ અર્ફોડેબલ ડેટા કનેક્ટિવિટીનો વિકલ્પ પણ આપવામાં આવ્યો છે. સ્માર્ટ ટીવી અને સેટ ટોપ બોક્સ આધારિત બજારમાં વાર્ષિક ૮૧ ટકાની વૃદ્ધિ જોવા મળી છે. આ સેગ્મેન્ટમા શાયમો સૌથી આગળ છે જ્યારે ફાયર ટીવી સ્ટ્રીક સાથે સ્ટ્રીમ સ્ટ્રીક કેટેગરી અમેઝોન સૌથી આગળ માનવામાં આવે છે.
મીડિયા ડિવાઈઝ સાથે કનેક્ટ કરીને દેશનું વિડિયો એન્ટરટેઈનમેન્ટ માર્કેટ અપગ્રેડ થઈ રહ્યુ છે. આઈડીસી ઈન્ડિયા એસોસિએટ રિસર્ચ મેનેજર જયપાલ સિંહે જણાવ્યુ કે, કંપની પોતાના પોર્ટફોલિયો પ્રોડક્ટસને અપગ્રેડ કરીને વૃદ્ધિ પ્રાપ્ત કરી રહી છે. નેટફ્લેક્સ, અમેઝોન, હોટસ્ટાર, સોની લીવ અને અન્ય સ્ટ્રીમિંગ સર્વિસના હોસ્ટ માર્કેટિંગ પાછળ આંક્રમક રીતે સ્પેન્ડિંગ કરી રહ્યા છે. આઈડીસીએ જણાવ્યુ કે, એપ્રિલથી જૂન ર૦૧૮ના ત્રિમાસિક ગાળામાં સ્માર્ટ સ્પિકર કેટેગરીમાં હેલ્થી ગ્રોથ જોવા મળી છે.